CELEX: 31970R2606
Language: el
Date: 1970-12-22 00:00:00
Title: Κανονισμός (ΕΟΚ) αριθ. 2606/70 της Επιτροπής της 22ας Δεκεμβρίου 1970 περί κατατάξεως εμπορευμάτων στην διάκριση 85.12 A του κοινού δασμολογίου

Avis juridique important

|

31970R2606

Κανονισμός (ΕΟΚ) αριθ. 2606/70 της Επιτροπής της 22ας Δεκεμβρίου 1970 περί κατατάξεως εμπορευμάτων στην διάκριση 85.12 A του κοινού δασμολογίου  

Επίσημη Εφημερίδα αριθ. L 278 της 23/12/1970 σ. 0019 - 0020 Φινλανδική ειδική έκδοση: Κεφάλαιο 2 τόμος 1 σ. 0017  Δανική ειδική έκδοση: Σειρά I Κεφάλαιο 1970(III) σ. 0803  Σουηδική ειδική έκδοση: Κεφάλαιο 2 τόμος 1 σ. 0017  Αγγλική ειδική έκδοση: Σειρά I Κεφάλαιο 1970(III) σ. 0906  Ελληνική ειδική έκδοση: Κεφάλαιο 02 τόμος 1 σ. 0111  Ισπανική ειδική έκδοση: Κεφάλαιο 02 τόμος 1 σ. 0080  Πορτογαλική ειδική έκδοση : Κεφάλαιο 02 τόμος 1 σ. 0080 

ΚΑΝΟΝΙΣΜΟΣ (ΕΟΚ) αριθ. 2606/70 ΤΗΣ ΕΠΙΤΡΟΠΗΣ της 22ας Δεκεμβρίου 1970 περί κατατάξεως εμπορευμάτων στην διάκριση 85.12 Α του κοινού δασμολογίουΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί των μέτρων που πρέπει να ληφθούν για την ομοιόμορφη εφαρμογή της ονοματολογίας του κοινού δασμολογίου(1), και ιδίως το άρθρο 3,  Εκτιμώντας:  ότι απαιτούνται διατάξεις για την εξασφάλιση ομοιόμορφης εφαρμογής της ονοματολογίας του κοινού δασμολογίου ως προς την κατάταξη συσκευών που προορίζονται για την θέρμανση των υγρών και την διατήρησή τους σε σταθερή θερμοκρασία και αποτελούνται από  ηλεκτρική θερμαντική βυθιζομένη διάταξη, που ελέγχεται από ένα θερμοστάτη, ένα ηλεκτρικό κινητήρα που θέτει σε κίνηση μία αντλία και μία ράβδο αναμίξεως, και αποτελούν ενιαίο σύνολο- ότι το κοινό δασμολόγιο που προσαρτάται στον κανονισμό (ΕΟΚ) αριθ. 950/68 του Συμβουλίου 28ης Ιουνίου 1968 (2), όπως προποποιήθηκε για τελευταία φορά από τον κανονισμό (ΕΟΚ) αριθ.2376/70 του Συμβουλίου (3), της 23ης Νοεμβρίου 1970, περιλαμβάνει:  - στην κλάση 84.17 τις συσκευές και διατάξεις, έστω και θερμαινόμενες με ηλεκτρισμό, για την κατεργασία υλών με εργασίες που προϋποθέτουν μεταβολή της θερμοκρασίας, όπως είναι η θέρμανση, η έψηση, η φρύξη, η απόσταξη, η διύλιση, η αποστείρωση, η  παστερίωση, ο κλιβανισμός, το στέγνωμα, η εξάτμιση, η ατμοποίηση, η συμπύκνωση, η ψύξη, κ.λ.π., με εξαίρεση τις συσκευές οικιακής χρήσεως και τους μη ηλεκτρικούς θερμαντήρες ύδατος και θερμαντήρες λουτρών,  - στην κλάση 85.12, μεταξύ άλλων, τους θερμαντήρες ύδατος και τις ηλεκτρικές θερμαντικές βυθιζόμενες διατάξεις, και - στην κλάση 90.24, τις συσκευές και τα όργανα για την μέτρηση, τον έλεγχο ή την ρύθμιση των υγροποιημένων αερίων ή υγρών ή για τον αυτόματο έλεγχο των θερμοκρασιών, όπως είναι τα μανόμετρα, οι θερμοστάτες, οι σταθμοδείκτες, οι ρυθμιστές ελκυσμού αέρος  σε εγκαταστάσεις θερμάνσεως ή αερισμού, οι μετρητές παροχής, οι μετρητές θερμότητας, εκτός από τις συσκευές και τα όργανα της κλάσεως 90.14- ότι οι εν λόγω συσκευές προορίζονται για να αναρτηθούν στο τοίχωμα δεξαμενών και κάδων, το δε μέρος που περιλαμβάνει την θερμαντική βυθιζόμενη διάταξη, την ράβδο αναμίξεως και την αντλία βυθίζεται στο υγρό για να το θερμαίνει και να το θέτει σε  κυκλοφορία, ενώ ο έλεγχος της θερμοκρασίας πραγματοποιείται από τον θερμοστάτη- ότι αυτές οι συσκευές ανταποκρίνονται στον ορισμό, αλλά και στην λειτουργία των ηλεκτρικών θερμαντικών βυθιζομένων διατάξεων- ότι η κλάση 85.12 που ορίζει ονομαστικά ύλες είναι πιο εξειδικευμένη από την κλάση 84.17 που συγκεντρώνει ένα σύνολο συσκευών και διατάξεων για την κατεργασία υλών με εργασίες που προϋποθέτουν μεταβολή της θερμοκρασίας, όπως είναι η θέρμανση- ότι, εν πάση περιπτώσει, έστω και αν είναι εφοδιασμένοι με όργανα για τον αυτόματο έλεγχο της θερμότητας, οι εν λόγω θερμαντικές βυθιζόμενες διατάξεις έχουν ως ουσιώδη χαρακτηριστικό την θέρμανση των υγρών με εμβάπτιση- ότι, ως εκ τούτου, δεν δύνανται να κατατάσσονται με τις συσκευές και όργανα που αναφέρονται στην κλάση 90.24- ότι, κατά συνέπεια, οι εν λόγω συσκευές πρέπει να υπαχθούν στην κλάση 85.12- ότι, εξ άλλου, το Συμβούλιο Τελωνειακής Συνεργασίας απεφάνθη υπέρ της κατατάξεως αυτών των ειδών σ' αυτή την κλάση- ότι οι ηλεκτρικές θερμαντικές βυθιζόμενες διατάξεις κατονομάζονται στο εδάφιο 85.12 A ότι τα μέτρα που προβλέπονται στον παρόντα κανονισμό είναι σύμφωνα με την γνώμη της επιτροπής ονοματολογίας του κοινού δασμολογίου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Οι συσκευές που προορίζονται για την θέρμανση των υγρών και την διατήρησή τους σε σταθερή θερμοκρασία και αποτελούνται από ηλεκτρική θερμαντική βυθιζόμενη διάταξη, η οποία ελέγχεται από ένα θερμοστάτη, ένα ηλεκτρικό κινητήρα που θέτει σε κίνηση  μία αντλία και μία ράβδο αναμίξεως και αποτελούν ενιαίο σύνολο, υπάγονται στο κοινό δασμολόγιο στη διάκριση:  85.12 Θερμαντήρες ύδατος, θερμαντήρες λουτρών και ηλεκτρικές θερμαντικές βυθιζόμενες διατάξεις. Ηλεκτρικές συσκευές για την θέρμανση κλειστών χώρων και άλλες παρόμοιες χρήσεις. Ηλεκτροθερμαντικές συσκευές για κομμώσεις (στεγνωτήρες κόμης, συσκευές και  θερμαινόμενα σίδερα βοστρυχώσεως κόμης) ηλεκτρικά σίδερα σιδερώματος. Ηλεκτροθερμικές συσκευές για οικιακές χρήσεις. Θερμαντικές αντιστάσεις, εκτός από τις αντιστάσεις της κλάσεως 85.24:  A. Θερμαντήρες ύδατος, θερμαντήρες λουτρών και ηλεκτρικές θερμαντικές βυθιζόμενες διατάξεις.   Άρθρο 2  Ο παρών κανονισμός αρχίζει να ισχύει την ογδόη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 22 Δεκεμβρίου 1970.  Για την Επιτροπή Ο Πρόεδρος Franco M. MALFATTI  (1) ΕΕ αριθ. Ν 14 της 21.1.1969, σ. 1.  (2) EΕ αριθ. Ν 172 της 22.7.1968, σ. 1.  (3) ΕΕ αριθ. Ν 258 της 27.11.1970, σ. 1.